ब्रुनेई-भारत संबंध

ब्रुनेई आणि भारत देशांतील राजनैतिक संबंध १९८४ मध्ये प्रस्थापित झाले. ब्रुनेईचे नवी दिल्ली येथे उच्चायुक्तालय आहे आणि बंदर सेरी बेगवान येथे  भारताचे उच्चायुक्त आहे. दोन्ही देश अलिप्ततावादी चळवळ आणि राष्ट्रकुल राष्ट्रांचे सदस्य आहेत. सुलतान हसनल बोलकिया यांनी सप्टेंबर १९९२ मध्ये भारताला भेट दिली होती. 

१९२९ मध्ये ब्रुनेईमध्ये तेलाचा शोध लागल्यापासून, अनेक भारतीयांनी तेल आणि संबंधित सेवा क्षेत्रात काम करण्यासाठी ब्रुनेईमध्ये स्थलांतर केले. नंतर, अनेकजण शिक्षक म्हणून आले, त्यांच्यापैकी काहींनी स्थानिक ब्रुनियन लोकांशी विवाह केला. स्थानिक सरकारच्या अधिकृत सूत्रांनुसार, २०१३ पर्यंत ब्रुनेईमध्ये सुमारे १०,००० भारतीय राहतात.

द्विपक्षीय गुंतवणूक प्रोत्साहन, माहिती आणि दळणवळण तंत्रज्ञान, संस्कृती, व्यापार आणि अवकाश यासारख्या मुद्द्यांवर मे २००८ मध्ये दोन्ही देशांनी पाच सामंजस्य करारांवर स्वाक्षरी केली. ब्रुनेईची भारतातील प्रमुख निर्यात कच्च्या तेलाची आहे, तर भारताने प्रामुख्याने आपले मनुष्यबळ ब्रुनेईला निर्यात केले आहे. ब्रुनेईच्या वस्त्रोद्योग क्षेत्रात भारतीय व्यावसायिकांची मक्तेदारी आहे आणि ब्रुनेईमधील बहुसंख्य डॉक्टर हे भारतातील आहेत.

संदर्भ 

भारत व कॉमनवेल्थची राष्ट्रे
भारताचे द्विपक्षीय संबंध
ब्रुनेईचे द्विपक्षीय संबंध